ANEXA NR.2 proiectul de hotărâre 
ROMANIA
JUDEȚUL BRAILA
CONSILIUL LOCAL AL COMUNEI TUDOR VLADIMIRESCU
REGULAMENT
de organizare și funcționare al Căminelor Culturale si al spatiului cladire din str. Scolii nr.1, Comaneasca din proprietatea ComuneiTudor Vladimirescu, județul Braila

Capitolul I
Dispoziții generale
Art.1.Căminele Culturale din ComunaTudor Vladimirescu, județul Braila, denumite în continuare „Cămin Cultural”, sunt o instituție publică de cultură, fără personalitate juridică, fără scop lucrativ, care funcționează sub autoritatea Consiliului Local Tudor Vladimirescu, finanțate din venituri proprii și din alocații de la bugetul local.
Art.2.Căminul Cultural își desfășoară activitatea în conformitate cu prevederile legislației în vigoare și ale propriului regulament de organizare și funcționare, elaborat în temeiul regulamentului cadru, respectiv O.U.G. nr.118/2006, privind înființarea, organizarea și desfășurarea activității așezămintelor culturale cu modificările și completările ulterioare.
Art.3. În ComunaTudor Vladimirescu, județul Braila, funcționează următoarele Cămine Culturale:
-Căminul Cultural Tudor Vladimirescu situat în localitateaTudor Vladimirescu nr.439, comunaTudor Vladimirescu, județul Braila.
-Căminul Cultural Scortaru Vechi situat în localitatea Scortaru Vechi nr.268, comunaTudor Vladimirescu,județul Braila.
-Căminul Cultural Comăneasca situat în localitatea Comaneasca nr.__, comunaTudor Vladimirescu, județul Braila.
- spatiul cladire, str. Scolii nr.1, Comaneasca, comunaTudor Vladimirescu, județul Braila.
Capitolul II
Obiectul de activitate
Art.4.Căminul Cultural își desfășoară întreaga activitate respectând principiile de bază care guvernează activitățile specifice așezămintelor culturale, respectiv:
-principiul protejării patrimoniului cultural tradițional, a valorilor care aparțin moștenirii culturale;
-principiul accesului liber la instruire și educație permanentă;
-principiul identității culturale, potrivit căruia se asigură protejarea și punerea în valoare a
moștenirii culturale și promovarea în circuitul național a valorilor spiritualității comunității locale;
-principiul libertății de creație;
-principiul primordialității valorii, asigurându-se condițiile morale și materiale în vederea
afirmării creativității și susținerii talentului;
-principiul autonomiei culturii și artei;
-principiul nediscriminării, care asigură accesul și participarea egală a tuturor cetățenilor
comunității locale la cultură și educație permanentă, indiferent de rasă, naționalitate, vârsta, sex, etnie sau religie, precum și dezvoltarea vieții spirituale a comunității locale, în toata diversitatea ei.
Art.5.Căminul Cultural inițiază și desfășoară proiecte și programe în domeniul educației permanente
(economică, juridică, artistică, ecologică, etc.), al culturii tradiționale și al creației populare
contemporane, urmărind cu consecvență:
-organizarea și desfășurarea de activități cultural-artistice și de educație permanentă;
-conservarea si transmiterea valorilor morale, artistice si tehnice ale comunității locale, ale
patrimoniului cultural național și universal;
-organizarea și susținerea interpreților si formațiilor artistice de amatori, a unor concursuri si
festivaluri, inclusiv a participării interpreților si formațiilor la manifestări culturale interjudețene,
naționale si internaționale;
-stimularea creativității și a talentului;
-organizarea și susținerea activității de documentare și realizare a expozițiilor temporare,
elaborarea și editarea de monografii și lucrări de educație civică și informare a publicului;
-difuzarea de filme artistice și documentare;
-organizarea unor cercuri științifice și tehnice, de artă populară, de artă plastică, de artă
fotografică și de gospodărie țărănească;
-organizarea și desfășurarea unor cursuri de formare profesională continuă.
Art.6.Pentru îndeplinirea obiectivelor sale specifice Căminul Cultural are următoarele atribuții
principale:
-organizează și desfășoară activități de educație permanentă, respectiv: cursuri de cultură generală, cursuri de perfecționare; programe de inițiere și dezvoltare a aptitudinilor creative individuale și de grup (artistice, tehnico-aplicative, științifice, etc.); cercuri de teatru, film, artă plastică; programe de reconversie profesională; cercuri tehnico-aplicative; seminarii, ateliere de lucru, mese rotunde;
-activități pentru persoanele defavorizate; cursuri de perfecționare; alte forme de pregătire/perfecționare în instituții similare din țară și străinătate;
-organizează și desfășoară activități cultural-artistice, activitățile recreative libere de petrecere a timpului liber și de divertisment;
-promovează obiceiurile și tradițiile populare specifice zonei, precum și creația populară
contemporană locală;
-organizează și desfășoară activități, proiecte și programe de conservare și transmitere a valorilor morale, artistice și tehnice ale comunității locale și/sau aparținând patrimoniului național și universal;
-organizează și/sau susține interpreții și formațiile artistice de amatori, organizează concursuri și
festivaluri artistice, susține participarea interpreților și formațiilor la manifestări culturale la nivel local, zonal sau național;
-propune Centului județean pentru conservarea și promovarea culturii tradiționale obiceiuri, tradiții, creații populare, valori ale patrimoniului cultural național, ce trebuie protejate;
-organizează și/sau susține participarea la expoziții temporare sau permanente, elaborează și editează monografii și lucrări de prezentare culturală și turistică;
-difuzează filme artistice și documentare;
-organizează cercuri științifice si tehnice, de arta populara și de gospodărie țărănească;
-desfășoară activități turistice, agroturistice, de turism cultural și tehnico-aplicative în cadrul
unor cercuri științifice, tehnice și formații/ansambluri artistice;
-organizează și desfășoară cursuri de educație civică și de formare profesională continua;
-participă la proiecte și schimburi culturale interjudețene, națională și internaționale;
-desfășoară și alte activități, în conformitate cu obiectivele specifice și cu respectarea
dispozițiilor legale în vigoare.
Capitolul III
Patrimoniul
Art.7.Patrimoniul Căminului Cultural este format din drepturile și obligațiile asupra imobilului aflat în proprietatea publică a ComuneiTudor Vladimirescu, pe care îl are in folosință în condițiile legii.
Patrimoniul propriu pe care îl are în folosință este determinat și definit de către Consiliul LocalTudor Vladimirescu, potrivit reglementarilor legale în vigoare.
Patrimoniul pe care Căminul Cultural îl are în folosință poate fi îmbogățit și completat prin achiziții, donații, precum și prin preluarea în regim de comodat sau prin transfer, cu acordul părților, de bunuri din partea unor instituții ale administrației publice centrale, a unor persoane juridice de drept public și/sau privat, a unor persoane fizice din țară sau din străinătate.
Bunurile mobile și imobile aflate în folosința Căminului Cultural se gestionează potrivit dispozițiilor legale în vigoare, instituția fiind obligată să aplice măsurile de protecție prevăzute de lege, în vederea protejării acestora.
Capitolul IV
Personalul
Art.8.Activitatea Căminului Cultural este asigurată și coordonată de către o persoana cu atribuții de administrare a căminului cultural, încadrată potrivit reglementarilor în vigoare, persoana încadrată in acesta funcție având calitatea de personal contractual.
Încadrarea angajatului se face de către Consiliul Local, pe baza de concurs, cu respectarea prevederilor legale în vigoare.
Pentru îndeplinirea atribuțiilor ce îi revin, Căminul Cultural poate să se folosească, în condițiile legii, de colaboratori, respectiv de cadre didactice din învățământul preuniversitar și universitar, de experți din țară și din străinătate, după caz, precum și de personal auxiliar.
Art.9.Structura organizatorică și statul de funcții sunt aprobate de Consiliul Local. Atribuțiile personalului încadrat la Căminul Cultural sunt prevăzute în fișa postului.
Art.10.Personalul Căminului Cultural are obligația să-și îndeplinească obligațiile de serviciu, potrivit programelor de activitate, fisei postului, în conformitate cu prezentul Regulament de organizare și funcționare.
Personalul Căminului Cultural beneficiază de toate drepturile salariale, precum și de celelalte drepturi care decurg din calitatea de angajat într-o instituție publică de cultura, potrivit reglementărilor legale în vigoare.
Evaluarea performanțelor profesionale individuale se face anual, în conformitate cu prevederile legale în vigoare.
Capitolul V
Bugetul de venituri si cheltuieli
Art.11.Căminul Cultural este finanțat din venituri proprii și din alocații de la bugetul local.
Alocațiile din bugetul local pentru susținerea activității Căminului Cultural se aprobă de către Consiliul Local, potrivit reglementarilor legale în vigoare.
Dotările se asigură prin finanțare din bugetul propriu și din bugetul local, precum și prin transferuri, donații și sponsorizări, în condițiile legii.
Activitatea financiar-contabilă și de resurse umane a căminului se realizează de către Serviciul
economic administrativ și Compartimentul resurse umane din cadrul aparatului de specialitate al
Primarului ComuneiTudor Vladimirescu, în conformitate cu reglementările legale în vigoare.
Art.12.Veniturile proprii se obțin din activitățile specifice realizate de către Căminul Cultural, și anume din :
-încasări din spectacole, proiecții de filme, discoteci si videodiscoteci, cu respectarea prevederilor
legale in vigoare;
-taxele/tarifele pentru cursuri, inclusiv cele de perfecționare sau de reconversie profesionala, si pentru cercurile tehnico-aplicative organizate;
-valorificarea produselor realizate prin activitățile specifice, inclusiv in cadrul cercurilor si cursurilor aplicative;
-organizarea de spectacole si alte manifestări culturale;
-activități de petrecere a timpului liber si de divertisment;
-asigurarea de servicii necesare comunității cu diverse ocazii: filmări video clasice sau digitale,
sonorizate; efectuarea de fotografii digitale, etc.;
-editarea și difuzarea unor lucrări și publicații din domeniul culturii populare, al educației permanente sau al creației culturale, cu respectarea legislației în vigoare;
-încasări din organizarea de expoziții si din valorificarea unor creații populare realizate pe orice fel de suport, cu respectarea dispozițiilor legale;
-încasări din valorificarea, pe orice forma de suport, a obiceiurilor, tradițiilor, creațiilor populare locale, catalogate sau protejate, cu respectarea dispozițiilor legale in vigoare;
-închirierile de spații și bunuri, inclusiv pentru înregistrarea și difuzarea unor spectacole proprii ori ale interpreților și formațiilor artistice;
-taxele de organizare a unor manifestări culturale;
-valorificarea informațiilor din baza de date proprie, cu respectarea dispozițiilor legale in vigoare;
-prestarea unor servicii ori activități, în conformitate cu obiectivele si atribuțiile specifice, în condițiile legii;
-alte activități realizate, în condițiile legii.
Taxele, tarifele și prețurile biletelor de intrare la spectacole și la manifestările cultural-artistice, precum și prețurile de difuzare a lucrărilor si publicațiilor proprii, se aprobă de către Consiliul Local, în condițiile legii.
Prețurile la care se valorifica produsele realizate în cadrul cercurilor si activităților, constituie venituri proprii.
Capitolul VI
închiriere
Art.13.Pentru închirierea căminelor se face rezervare la persoana desemnată ca responsabil de cămin, care înscrie solicitarea în registrul de închiriere cămin.
Cu 10 (zece) zile înainte de eveniment se completează o cerere tip pentru închiriere cămin cu număr de persoane.
Cererea se prezinta la casierie pentru plată, conform anexa 1 la regulament.
Contractul de închiriere și chitanța de la casierie, se prezintă la responsabilul de cămin cu 24 de ore înaintea evenimentului pentru predarea-primirea căminului.
După consumarea evenimentului, în maxim 12 de ore, cel ce a închiriat are obligația de a preda
căminul în starea în care l-a luat.
Predarea-primirea căminului se face în baza unui proces verbal în care se menționează, daca este cazul, daunele provocate și sumele care trebuie achitate ca despăgubire, acestea se achită în termen de 5(cinci) zile de la data producerii evenimentului.
Capitolul VII
Dispoziții finale
Art.14.Prezentul Regulament de organizare și funcționare se completează de drept cu actele normative în vigoare.
Modificările și completările ulterioare ale prezentului regulament vor fi aprobate de către Consiliul
Local, potrivit reglementarilor in vigoare.
Art.15.(1) Programul căminelor culturale si al spatiului cladirii din str. Scolii nr.1, Comaneasca, ComunaTudor Vladimirescu pentru activitățile recreative libere de petrecere a timpului liber si de divertisment este:
I. În lunile septembrie-aprilie

 Luni-Vineri între orele 17:00 – 22:00 ; 
Sambata-Duminica 09:00- 12:00 si 17:00 – 22:00
 
II. În lunile iunie-august

Luni-vineri între orele 17-24
Sâmbîta-duminica 9-12 și 17-24

si interzis in perioada de închiriere sau de desfasurare a activitatilor publice locale.
           (2)Pentru promovarea și derularea unor activități și proiecte, sau programe specifice ori de interes pentru comunitatea locală, inclusiv în scopul integrării și dezvoltării durabile, Căminul Cultura se poate asocia cu autorități și instituții publice, cu alte instituții sau fundații, si asociații culturale, ori cu alte persoane juridice de drept public.
De asemenea, Căminul Cultural participă la programele si proiectele aprobate si finanțate de Consiliul Local, de sine stătătoare sau în parteneriat, cu finanțare locală, guvernamentală sau externă, potrivit modalităților stabilite de autoritățile locale.
Art.16.Reorganizarea sau desființarea Căminului Cultural se face prin HCL, în condițiile legii.



















